10. brdska brigada Armije RBiH
<s>10. brdska brigada Armije RBiH, vojna je jedinica koja je tokom rata u Bosni i Hercegovini djelovala u sastavu Prvog korpusa Armije RBiH.</s><s>Pripadnici ove brigade se smatraju odgovornim za ratne zločine počinjene na Kazanima nadomak Sarajeva.</s>

<s>Historija</s>

<s>Osnovana je kao 1. pješadijska brigada Stari Grad 19. jula 1992. od Odreda Stari Grad, Odreda Hrid-Jarčedoli, Odreda Mahmutovac i drugih manjih jedinica.</s><s>U septembru 1992. preimenovana je u 1. brdsku brigadu i bila je izravno potčinjena Stožeru Vrhovne komande.</s><s>Dio 1. korpusa postala je 23. januara 1993.</s><s>Dana 4. februara 1993. u sastav brigade ušao je 1. protivdiverzantski odred Baščaršija Općinskog štaba odbrane Stari Grad.</s>

<s>Od polovine novembra do početka decembra 1992. od jedinica OpŠO Stari Grad osnovana je 10. brdska brigada, a u njen sastav ušli su odredi Širokača, Soukbunar i "5. april".</s><s>Mušan Topalović zvani Caco je tom prilikom postavljen za njenog komadanta.</s><s>Brigada je brojala oko 2.000 ljudi i branila je strateški važnu liniju fronta na planini Trebević.</s><s>Topalović je bio čuveni komadant među svojim vojnicima a kao strah i trepet među stanovništvo, prije svega zbog njegovog običaja da građane s ulice prisilno šalje na front na kopanje rovova.</s>

<s>Protiv kriminalnih aktivnosti Mušana Topalovića ali i pripadnika brigade na području Sarajeva je su na poseban način iako ne isključivo, bile usmjerene protiv srpskih, Vlada dugo vremena nije poduzimala ništa, između ostalog i zato što je Topalović bio u dobrim odnosima s Alijom Izetbegovićem.</s><s>U međuvremenu, Kazani su se punili ubijenim Sarajlijama koje su Caco i njegovi ubijali na monstruozan način.</s><s>Do danas je samo 15 lica, pronađenih u Kazanima, identificirano.</s>

<s>Dana 26. oktobra 1993.</s><s>Predsjedništvo RBiH, MUP RBiH i Armija RBiH organizovali su Operaciju Trebević 2, s ciljem obračuna s kriminalom u vlastitim redovima i vraćanje odmetnutih vojnih grupa u sistem.</s><s>Akcija je bila usmjerena protiv komandanta Desete brdske brigade Armije RBiH Mušana Topalovića.</s><s>Caco i njegovi ljudi su prilikom hapšenja ubili devet pripadnika MUP-a RBiH.</s>

<s>Nakon ove akcije 10. brdska brigada je rasformirana.</s><s>Ušla je u sastav 12. diviziju brigada je preimenovana u 115. brdsku brigadu.</s><s>14 pripadnika 10. brdske brigade Armije RBiH je uhapšeno i suđeno im je za zločine na Kazanima.</s>

<s>Po 10. brdskoj brigadi nazvana je ulica u Starom Gradu.</s>

<s>Reference</s>

<s>Spoljašnje veze 
Dossier Mušana Topalovića Cace: Od zločina na Kazanima do njegovog ubistva</s>

<s>Rat u Bosni i Hercegovini
Sarajevo</s>

